
VÝZVA NA PREDLOŽENIE PONUKY V OBSTARÁVANÍ POSTUPOM PRIESKUM TRHU
„Nábytok do Kontaktného centra Košice“
1. Kontaktné údaje
Slovenský plynárenský priemysel, a.s.
Mlynské nivy 44/a
825 11 Bratislava 
IČO: 35 815 256
(ďalej len „Spoločnosť SPP“) 
	Mgr. Kristína Nagyhajú	tel.: +421 2 6262 4191, +421 911 704 487
	e-mail: kristina.nagyhaju@spp.sk 
	Mgr. Daniela Víglaská	tel.: +421 2 6262 4248, +421 905 254 667
	e-mail: daniela.viglaska@spp.sk

Odkaz na web zákazky v systéme JOSEPHINE: 
https://josephine.proebiz.com/sk/tender/48395/summary 
2. Špecifikácia predmetu obstarávania
Predmetom obstarávania je dodávka a montáž nábytku do zázemia Kontaktného centra Košice v nasledovnom rozsahu: 
	Por. č.
	Názov položky
	Počet v ks

	1.
	Skriňa atyp Pošta 
	3

	2.
	Konferenčný stolík 
	3

	3.
	Polica na rádio 
	3

	4.
	Skrinka na kancelárske potreby 
	63

	5.
	Skrinka pod kopírovací stroj 
	12

	6.
	Stôl jedálenský 
	12

	7.
	Šatník operátor 2 bunka 
	58

	8.
	Šatník operátor 1 bunka 
	28

	9.
	Šatník SV 
	12


Podrobná špecifikácia predmetu obstarávania je uvedená v Prílohe č. 1 tejto výzvy (obrázky uvedené v špecifikácii predmetu obstarávania ilustrujú predstavu Obstarávateľa o výslednom produkte, predovšetkým tvar a usporiadanie prvkov).
Na výrobu stolárskych výrobkov sa požaduje použiť materiál určený na nábytok s vysokým zaťažením (každodenné používanie) s povrchovou úpravou ľahko hygienicky udržiavateľnou. Povrch: matný; farba korpusov: biela; farba dvierok: mokka (svetlý odtieň hnedej/šedohnedej). V nadväznosti na doladenie farby priamo k existujúcim stolom, bude farba upresnená na základe vzorkovníka, ktorý predloží víťazný uchádzač v Košiciach. Obstarávateľ preferuje materiál od výrobcu EGGER. V prípade použitia alternatívneho materiálu/ekvivalentu v rovnakej kvalite, požaduje Obstarávateľ uviesť výrobcu, obchodný názov materiálu ako je zavedený na trhu v SR (v prípade, ak sa delí na viac druhov, tak presný druh a typ).
Miesto dodania: SPP, Moldavská 12, 040 11 Košice
[bookmark: _Hlk148432008]Spoločnosť SPP umožní uchádzačom absolvovať obhliadku priestoru Kontaktného centra v Košiciach.
Obhliadka je dobrovoľná a jej nevyužitie nebude uchádzačov znevýhodňovať v ďalšom procese obstarávania. Akékoľvek náklady spojené s obhliadkou znáša uchádzač.
Termín obhliadky je stanovený na 25.10.2023, od 10:00 hod. Zraz na vrátnici budovy SPP, Moldavská č. 12. Kontaktná osoba pre vykonanie obhliadky: Zuzana Mrázová, tel. č.: +421 918 850 231, e-mail: zuzana.mrazova@spp.sk. 
Potvrdenie účasti na obhliadke: účasť na obhliadke je potrebné nahlásiť kontaktnej osobe pre vykonanie obhliadky, a to najneskôr 1 deň pred obhliadkou, t.j. do 24.10.2023, do 12:00 hod.
Individuálna obhliadka v iných termínoch nebude umožnená.
Zápis z obhliadky, pokiaľ z uskutočnenej obhliadky vyplynie potreba jeho vyhotovenia, bude tvoriť súčasť výzvy na predloženie ponuky a bude zaslaný všetkým uchádzačom, ktorým Obstarávateľ zaslal výzvu na predloženie ponuky.
3. Typ zmluvy
Objednávka, vrátane Všeobecných obchodných podmienok SPP pre nákup tovaru (ďalej aj ako „VOP“), ktoré tvoria Prílohu č. 2 tejto výzvy.
4. Doba trvania záväzkového vzťahu / Termín dodania tovaru
Doba trvania zmluvy: počas plnenia dodávky
Termín dodania tovaru: do konca r. 2023
5. Komunikácia, doručovanie, počítanie lehôt a jazyk v obstarávaní
Komunikácia a výmena informácií so záujemcami alebo uchádzačmi sa bude uskutočňovať prednostne elektronickou formou prostredníctvom komunikačného rozhrania systému JOSEPHINE.
JOSEPHINE je na účely tohto obstarávania softvér na elektronizáciu zadávania zákaziek. JOSEPHINE je webová aplikácia na doméne https://josephine.proebiz.com.
Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Predkladanie ponúk bude umožnené iba registrovaným uchádzačom. 
Manuál pre registráciu do systému JOSPEHINE je dostupný na nasledovnej webovej adrese:   https://store.proebiz.com/docs/josephine/sk/Manual_registracie_SK.pdf  
Na bezproblémové používanie systému JOSEPHINE je nutné používať jeden z podporovaných internetových prehliadačov, Mozilla Firefox verzia 13.0 a vyššia, Google Chrome, alebo Microsoft Edge. Podrobné technické požiadavky, ktoré je nutné spĺňať pre účely požívania systému JOSEPHINE sú uvedené na nasledovnej webovej adrese:
https://store.proebiz.com/docs/josephine/sk/Technicke_poziadavky_sw_JOSEPHINE.pdf 
Pre potreby realizácie tohto obstarávania sa pod pojmom „písomne“ rozumie vyhotovenie dokumentu v elektronickej forme, pokiaľ nie je výslovne uvedené inak. V súvislosti s doručovaním dokumentu sa pod pojmom „písomne“ rozumie jeho doručenie elektronicky prostredníctvom komunikačného rozhrania systému JOSEPHINE, pokiaľ nie je výslovne uvedené inak. Ponuky sa predkladajú výlučne elektronicky prostredníctvom systému JOSEPHINE.
V prípade elektronickej komunikácie prostredníctvom systému JOSEPHINE sa zásielka považuje za doručenú, ak jej adresát bude mať objektívnu možnosť oboznámiť sa s jej obsahom, to znamená ihneď ako sa zásielka dostane do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
Ak je odosielateľom zásielky Spoločnosť SPP, tak záujemcovi alebo uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca alebo uchádzač si môže v komunikačnom rozhraní zobraziť celú históriu o svojej komunikácii v rámci zákazky.
Ak je odosielateľom zásielky záujemca alebo uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy Spoločnosti SPP. Takáto zásielka sa považuje za doručenú Spoločnosti SPP okamihom jej odoslania v systéme JOSEPHINE v súlade s funkcionalitou systému. 
6. Obsah ponuky
Uchádzač vo svojej ponuke predkladá:
[bookmark: _Toc108598524]Povinné obsahové náležitosti ponuky:
1. Krycí list, ktorý tvorí Prílohu č. 3 tejto výzvy.
2. Doklady na preukázanie splnenia podmienok účasti uvedené v bode 8. tejto výzvy – čestné vyhlásenia podľa Prílohy č. 4 a č. 5 tejto výzvy.
2. Návrh na plnenie kritérií – cenová ponuka, ktorá tvorí Prílohu č. 1 tejto výzvy.
3. Akceptované Všeobecné obchodné podmienky SPP pre nákup tovaru, ktoré tvoria Prílohu č. 2 tejto výzvy. VOP uchádzač predkladá ako podpísaný dokument vo formáte pdf. Uvedený dokument je súčasťou dokumentácie k tomuto obstarávaniu.
Všetky požadované doklady na preukázanie splnenia podmienok účasti a ďalšie požadované doklady (ďalšie náležitosti ponuky) vyhotovené uchádzačom musia byť podpísané štatutárnym zástupcom uchádzača a predložené ako scan originálu dokladu v elektornickej forme.
7. Lehota na predkladanie ponúk: do 02.11.2023 do 10:00 hod.
Ponuky musia byť predložené v stanovenej lehote. Neskôr doručené ponuky sa neotvoria a v procese obstarávania sa na ne nebude prihliadať.
Uchádzač je oprávnený požiadať Spoločnosť SPP o predĺženie lehoty na predkladanie ponúk, na základe písomnej žiadosti doručenej elektronickou formou. Žiadosti o predĺženie lehoty na predkladanie ponúk je potrebné doručiť najneskôr 3 pracovné dni pred uplynutím pôvodne stanovenej lehoty na predkladanie ponúk.
8. Podmienky účasti:
Procesu obstarávania sa môže zúčastniť len uchádzač, ktorý spĺňa nasledovné podmienky účasti:
A. Osobné postavenie: 
1. oprávnenie podnikať v rozsahu predmetu obstarávania, t.j. oprávnenie dodávať tovar, ktorý je predmetom obstarávania;
2. vyhlásenie uchádzača, že jeho štatutárny orgán, člen jeho štatutárneho orgánu ani prokurista nebol právoplatne odsúdený za úmyselný trestný čin proti majetku alebo úmyselný hospodársky trestný čin;
3. vyhlásenie uchádzača že uchádzač nemá nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov, daňové nedoplatky voči daňovému úradu a colnému úradu podľa osobitných predpisov v Slovenskej republike a/alebo v štáte jeho sídla alebo mieste podnikania;
4. vyhlásenie uchádzača, že na majetok uchádzača nebol vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie alebo zrušený konkurz pre nedostatok majetku;
5. vyhlásenie uchádzača, že uchádzač sa nedopustil v predchádzajúcich troch rokoch pred uplynutím lehoty na predkladanie ponúk závažného porušenia odborných, profesijných alebo zmluvných povinností alebo závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov,
6. vyhlásenie uchádzača, že uchádzač nie je sankcionovanou osobou v zmysle zákona č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „Zákon o medzinárodných sankciách“), ani nie je priamo alebo nepriamo vlastnený alebo ovládaný sankcionovanou osobou a/alebo že akýkoľvek z jeho predstaviteľov alebo osôb konajúcich v jeho mene nie je sankcionovanou osobou.



Doklady na preukázanie splnenia podmienok účasti osobného postavenia:
1. Doklad preukazujúci splnenie podmienky podľa bodu 1. sa nepožaduje predložiť, nakoľko podmienku účasti je možné overiť z verejne dostupného zdroja.
2. Za účelom preukázania splnenia podmienky účasti podľa bodov 2. až 6. uchádzač vo svojej ponuke predloží čestné vyhlásenie podpísané štatutárnym zástupcom uchádzača.
V prípade, ak Spoločnosti SPP vznikne dôvodná pochybnosť o pravdivosti predložených dokladov, požiada uchádzača o predloženie dokladov preukazujúcich niektorú z podmienok účasti bodu 1.- 4., nie staršie ako 3 mesiace.
V súvislosti s ochorením COVID – 19 boli prijaté za účelom zmiernenia ekonomických dopadov, okrem iného aj legislatívne opatrenia týkajúce sa daňových nedoplatkov.
V súlade s vyššie uvedeným, bude spoločnosť SPP posudzovať uchádzača ako uchádzača, ktorý spĺňa podmienku účasti podľa bodu 3.:
- v časti týkajúcej sa daňových nedoplatkov voči daňovému a colnému úradu v prípade, ak uchádzač preukáže, že spadá (resp. jeho dlžná suma dane) do výnimky z definície daňového nedoplatku ustanovenej § 10 zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID – 19. Obdobne postupuje uchádzač so sídlom mimo územia SR. Spoločnosť SPP si vyhradzuje právo overiť splnenie podmienok účasti v zmysle bodu 3. (v časti týkajúcej sa daňových nedoplatkov voči daňovému a colnému úradu) u úspešného uchádzača, po uplynutí termínu predĺženia splatnosti uvedených nedoplatkov, resp. pohľadávok.
Vzor čestného vyhlásenia tvorí Prílohu č. 4 tejto výzvy.
B. Technická a odborná spôsobilosť: 
Čestné vyhlásenie, že všetky použité materiály a konštrukčné vyhotovenia spĺňajú hygienické požiadavky, STN a platnú legislatívu SR, a to najmä:
· Zákon NR SR č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov;
· NV SR 391/2006 Z.z. o minimálnych bezpečnostných a zdravotných požiadavkách na pracovisko.
Vzor čestného vyhlásenia tvorí Prílohu č. 6 tejto výzvy.
Spoločnosť SPP si vyhradzuje právo:
a) požiadať uchádzača o predloženie dokladov preukazujúcich pravdivosť čestného vyhlásenia uchádzača, ak v priebehu obstarávania vznikne dôvodná pochybnosť o pravdivosti predloženého čestného vyhlásenia, alebo ak sa uchádzač stane úspešným na základe výsledku vyhodnotenia ponúk, a to pred uzavretím zmluvy s týmto uchádzačom; v prípade, ak uchádzač nepredloží doklady v lehote stanovenej v žiadosti Spoločnosti SPP podľa predchádzajúcej vety, má sa za to, že uchádzač podmienky účasti nesplnil;
b) požiadať uchádzača o vysvetlenie alebo doplnenie predložených dokladov v prípade, ak z predložených dokladov na preukázanie splnenia podmienok účasti nie je možné posúdiť ich platnosť alebo ak nie je možné posúdiť splnenie podmienky účasti. 
9. Ďalšie náležitosti ponuky
Náležitosťou ponuky každého uchádzača musí byť:
1. Zoznam, v ktorom bude uvedený výrobca dreveného materiálu (drevotriesky) pre stolárske výrobky, obchodný názov materiálu ako je zavedený na trhu v SR (v prípade, ak sa delí na viac druhov, tak presný druh a typ). Vzor zoznamu tvorí Prílohu č. 7 tejto výzvy.
2. Čestné vyhlásenie, že:	 
a) uchádzač v plnom rozsahu a bez výhrad súhlasí so všetkými podmienkami obstarávania uvedenými vo Výzve na predloženie ponuky a v jej prílohách, 
b) všetky uchádzačom predložené doklady a údaje uvedené v ponuke sú pravdivé a úplné,
c) v prípade uzavretia záväzkového vzťahu so spoločnosťou SPP bude dodržiavať princípy, postoje a normy spoločnosti SPP v oblasti etického správania uvedené v Kódexe správania SPP, ktorý je zverejnený na webovom sídle spoločnosti SPP (www.spp.sk),
d) [bookmark: _Hlk46225861]v prípade uzavretia záväzkového vzťahu so spoločnosťou SPP neposkytne finančné prostriedky alebo majetok akejkoľvek sankcionovanej osobe v zmysle zákona č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „Zákon o medzinárodných sankciách“) a ani nebude držať alebo inak kontrolovať žiadne finančné prostriedky alebo majetok akejkoľvek sankcionovanej osoby a že sa zdrží výkonu akýchkoľvek činností, ktoré sú predmetom medzinárodnej sankcie v zmysle Zákona o medzinárodných sankciách. 
 Vzor čestného vyhlásenia tvorí Prílohu č. 5 tejto výzvy.
3. Plná moc, resp. poverenie osoby zastupujúcej uchádzača pri predložení ponuky, ak ponuku podpisuje osoba iná ako štatutárny orgán, člen štatutárneho orgánu alebo prokurista uchádzača.
4. Informácia o podiele plnenia zo zmluvy, ktorý má uchádzač v úmysle zabezpečiť prostredníctvom subdodávateľa/-ov, spolu s uvedením identifikačných údajov subdodávateľa/-ov v rozsahu:  obchodné meno, sídlo  a  IČO subdodávateľa, údaj o rozsahu subdodávky v %. Informácia tvorí Prílohu č. 5 tejto výzvy.
5. Návrh na plnenie kritérií – cenová ponuka, ktorý tvorí Prílohu č. 1 tejto výzvy.
6. Akceptované Všeobecné obchodné podmienky (VOP) pre nákup tovaru v jednom vyhotovení, ktoré tvoria Prílohu č. 2 tejto výzvy.
10. Forma a spôsob predkladania ponúk 
Ponuky sa budú predkladať elektronicky prostredníctvom informačného systému JOSEPHINE.
Uchádzač je povinný predložiť ponuku v elektronickej forme prostredníctvom informačného systému JOSEPHINE umiestneného na webovej adrese https://josephine.proebiz.com/. Ponuka musí byť vyhotovená elektronicky a vložená do systému JOSEPHINE v stanovenej lehote na predkladanie ponúk.
Predkladanie ponúk bude umožnené iba registrovaným uchádzačom. Manuál pre registráciu do systému JOSEPHINE je dostupný na: https://store.proebiz.com/docs/josephine/sk/Manual_registracie_SK.pdf. 
Uchádzač si po prihlásení sa do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
Elektronická ponuka sa predloží vložením požadovaných dokladov a dokumentov v systéme JOSEPHINE na webovej adrese https://josephine.proebiz.com/. V  ponuke predloženej prostredníctvom systému JOSEPHINE musia byť pripojené požadované nascanované doklady a dokumenty (vo formáte „PDF“), tak ako je uvedené tejto Výzve a Podkladoch pre vypracovanie ponuky.
Po úspešnom nahraní ponuky do systému JOSEPHINE bude uchádzačovi odoslaný notifikačný informatívny e-mail (a to na e-mailovú adresu užívateľa, ktorý ponuku nahral).
V stanovenej lehote na predkladanie ponúk je uchádzač oprávnený predloženú ponuku vziať späť a prípadne ju nahradiť novou ponukou. Späťvzatá ponuka sa neotvára a v procese obstarávania sa na ňu neprihliada. Uchádzač pri späťvzatí a nahradení pôvodnej ponuky postupuje obdobne ako pri vložení pôvodnej ponuky (kliknutím na tlačidlo „Stiahnuť ponuku“ a predložením novej ponuky v stanovenej lehote na predkladanie ponúk).
Ponuka doručená na inú adresu, v inej forme, alebo iným spôsobom, ako je ustanovené v tejto výzve, sa bude považovať za nedoručenú, v procese obstarávania sa neotvorí a nebude sa na ňu prihliadať.
11. Kritériá na vyhodnotenie ponúk 
Kritériom na vyhodnotenie ponúk je najnižšia cena.
Uchádzač vyplní návrh na plnenie kritérií – cenová ponuka vo forme .xls súboru podľa Prílohy č. 1 tejto výzvy. 
Tabuľku nie je prípustné meniť (doplniť položku, zmeniť vecný rozsah položky, opomenúť ocenenie položky, rozšíriť položky, rozčleniť položky, integrovať položky, atď.). 
Ponúknuté jednotkové ceny musia zahŕňať všetky ekonomicky odôvodnené náklady dodávateľa spojené s plnením predmetu zmluvy, t.j. náklady na pracovnú silu, technické vybavenie, materiál, riadenie, výrobu, dodanie na určené miesto, montáž do užívateľskej úrovne, zneškodnenie odpadov, ktoré vzniknú pri dodávke a montáži nábytku a pod. ako aj primeraný zisk uchádzača. 
Hodnotiť sa bude celková cena za predmet obstarávania podľa tabuľky, ktorá tvorí Prílohu č. 1 tejto výzvy. Uchádzač s najnižšou ponúknutou celkovou cenou za predmet obstarávania predloženou podľa Prílohy č. 1 tejto výzvy sa umiestni na prvom mieste. Ostatní uchádzači budú zoradení vzostupne. 
Ponúknuté ceny musia byť uvedené v EUR bez DPH so zaokrúhlením na 2 desatinné miesta podľa matematických pravidiel.
12. Cena, mena a platobné podmienky
Navrhovaná cena za plnenie predmetu obstarávania musí byť v ponuke uchádzača uvedená v mene euro bez dane z pridanej hodnoty a musí byť v súlade so všeobecne záväznými právnymi predpismi o cenách, najmä so zákonom č. 18/1996 Z. z. o cenách v znení neskorších právnych predpisov. 
Úhrada za predmet plnenia bude realizovaná po jeho dodaní a potvrdení preberacieho protokolu.
Lehota splatnosti faktúr je 30 dní odo dňa ich doručenia druhej zmluvnej strane.
13. Spôsob vyhodnotenia ponúk
Ponuky budú vyhodnotené na základe hodnotiacich kritérií uvedených v tejto výzve. 
Spoločnosť SPP si vyhradzuje právo rokovať s uchádzačom alebo vybranými uchádzačmi o predložených ponukách.
Uchádzači môžu byť vyzvaní na predloženie revidovanej cenovej ponuky, a to aj vo viacerých kolách a úrovniach. Za účelom predkladania revidovaných cenových ponúk si Spoločnosť SPP vyhradzuje právo uskutočniť elektronickú aukciu alebo uskutočniť  individuálne rokovania s uchádzačmi realizované osobne alebo prostredníctvom telekonferencie. V prípade realizácie elektronickej aukcie budú detailné podmienky a termín konania elektronickej aukcie oznámené uchádzačom v pozvánke na účasť v elektronickej aukcii.
Spoločnosť SPP si vyhradzuje právo uskutočniť zúžený výber uchádzačov, ktorí  budú vyzvaní na predloženie revidovanej cenovej ponuky spôsobom podľa predchádzajúceho odseku a/alebo rokovať s vybranými uchádzačmi o podmienkach zmluvy. 
Spoločnosť SPP si vyhradzuje právo zopakovať elektronickú aukciu v prípade, ak sa počas jej priebehu vyskytnú akékoľvek technické problémy na strane prevádzkovateľa e-aukčného systému alebo na strane Spoločnosti SPP. 
V prípade, ak po finálnom vyhodnotení ponúk úspešný uchádzač odstúpi od svojej ponuky, alebo neposkytne súčinnosť k uzavretiu zmluvy v primeranej lehote stanovenej v písomnej výzve na uzavretie zmluvy, alebo ak sa po vyhodnotení ponúk zistia okolnosti zakladajúce dôvod vylúčenia úspešného uchádzača a tento uchádzač bude z procesu obstarávania vylúčený, Spoločnosť SPP si vyhradzuje právo uskutočniť opätovné vyhodnotenie ponúk uchádzačov. Za týmto účelom si Spoločnosť SPP vyhradzuje právo opakovať elektronickú aukciu alebo opätovne požiadať ostatných uchádzačov o predloženie revidovaných cenových ponúk, a to bez účasti uchádzača, ktorý od svojej ponuky odstúpil, neposkytol súčinnosť k uzavretiu zmluvy alebo bol z procesu obstarávania vylúčený.
14. Vysvetľovanie a odstraňovanie nedostatkov ponuky
V prípade, ak bude ponuka uchádzača obsahovať chyby v písaní, počítaní, alebo iné zrejmé obsahové alebo formálne nedostatky, Spoločnosť SPP si vyhradzuje právo požiadať uchádzača o ich vysvetlenie alebo odstránenie. Pri vysvetľovaní alebo odstraňovaní nedostatkov ponuky uchádzač nie je oprávnený meniť svoju ponuku nad rámec nedostatkov vytýkaných v písomnej žiadosti o vysvetlenie alebo odstránenie nedostatkov doručenej uchádzačovi. V opačnom prípade si Spoločnosť SPP vyhradzuje právo ponuku uchádzača nehodnotiť a z postupu obstarávania vylúčiť. 
Spoločnosť SPP si vyhradzuje právo požiadať o uchádzača o vysvetlenie ponuky, v prípade ak cenová ponuka uchádzača bude mimoriadne nízka vzhľadom na trhové podmienky dodávania obstarávanej komodity. Spoločnosť SPP si vyhradzuje právo vylúčiť z postupu obstarávania ponuku uchádzača, ktorá je mimoriadne nízka vzhľadom na trhové podmienky dodávania obstarávanej komodity.
15. Vylúčenie uchádzača
Spoločnosť SPP si vyhradzuje právo vylúčiť uchádzača alebo jeho ponuku z procesu obstarávania, ak:
a) uchádzač nesplnil stanovené podmienky účasti,
b) uchádzač nepreukázal splnenie podmienok účasti stanovenými dokladmi alebo nedoručil požadované vysvetlenie alebo doplnenie dokladov preukazujúcich splnenie podmienok účasti v lehote stanovenej v žiadosti o vysvetlenie alebo doplnenie dokladov,
c) uchádzač vo svojej ponuke uviedol nepravdivé alebo zámerne skreslené údaje, alebo predložil falšované alebo pozmenené doklady,
d) cenová ponuka uchádzača je mimoriadne nízka vzhľadom na trhové podmienky dodávania obstarávanej komodity,
e) ponuka uchádza nespĺňa stanovené náležitosti ponuky a z toho dôvodu ju nie je možné vyhodnotiť a uchádzač tieto nedostatky neodstránil ani v dodatočnej lehote stanovenej v žiadosti o vysvetlenie alebo odstránenie nedostatkov ponuky,
f) uchádzač pri vysvetľovaní alebo odstraňovaní nedostatkov ponuky zmenil svoju ponuku nad rámec vytýkaných nedostatkov uvedených v žiadosti Spoločnosti SPP o vysvetlenie alebo odstránenie nedostatkov ponuky doručenej uchádzačovi,
g) vysvetlenie ponuky, ktoré predložil uchádzač, výberová komisia neakceptovala,
h) ponuka uchádzača nespĺňa požiadavky na predmet obstarávania,
i) uchádzač je zaradený do zoznamu dodávateľov s negatívnym hodnotením vedenom Spoločnosťou SPP*,
j) uchádzač sa v predchádzajúcom dodávateľskom záväzkovom vzťahu uzavretom so Spoločnosťou SPP dopustil podstatného porušenia zmluvných povinností,
k) existuje dôvodný predpoklad, že z dôvodu konfliktu záujmov dotknutý uchádzač má alebo by mohol mať neprimeranú výhodu v procese obstarávania.
*Zoznam dodávateľov s negatívnym hodnotením vedený Spoločnosťou SPP
Spoločnosť SPP si vyhradzuje právo vylúčiť z tejto súťaže ponuku predloženú ktorýmkoľvek uchádzačom, ktorý je do Zoznamu dodávateľov s negatívnym hodnotením  vedeným Spoločnosťou SPP zaradený z právnych, ekonomických, marketingových alebo iných dôvodov prípadne z dôvodov nesúťažného správania dodávateľa v predchádzajúcich súťažiach.  Dôvody  zaradenia do Zoznamu dodávateľov s negatívnym hodnotením Spoločnosť SPP nie je povinná oznamovať.
Do Zoznamu dodávateľov s negatívnym hodnotením vedeným Spoločnosťou SPP je zaradený/ Spoločnosť SPP zaradí najmä takých (i) dodávateľov, ktorí sú na základe verejne dostupných informácií personálne alebo inak spájaní s činnosťou, ktorá poškodzuje ich meno a uzavretie Zmluvy s takýmito dodávateľmi by mohlo mať dopad na dobré meno Spoločnosti SPP, (ii) dodávateľov, pri ktorých z dôvodu rizika významných súdnych sporov a iných sporov, ktoré prebiehajú alebo by podľa verejne publikovaných informácií mohli týmto dodávateľom hroziť v súvislosti s ich pôsobením na trhu, im hrozí zhoršenie ich ekonomickej situácie a s tým súvisiace zvýšené riziko spoľahlivosti zabezpečenia dodania predmetu obstarávania (iii) dodávateľov, ktorí v predchádzajúcich súťažiach porušili pravidlá čestnej hospodárskej súťaže alebo ich správanie bolo v rozpore s princípmi  obstarávania alebo podmienkami uvedenými v súťažnej dokumentácii alebo v rozpore s dobrými mravmi.
Prípadné vylúčenie bude uchádzačovi písomne oznámené spolu s uvedením dôvodu vylúčenia.
Spoločnosť SPP si zároveň vyhradzuje právo požiadať uchádzača o zmenu navrhovaného subdodávateľa v prípade, ak je tento subdodávateľ zaradený do Zoznamu dodávateľov s negatívnym hodnotením vedeným Spoločnosťou SPP.
16. Oznámenie výsledku obstarávania a uzavretie zmluvy
Po finálnom vyhodnotení ponúk  sa úspešnému uchádzačovi odošle písomné oznámenie o prijatí jeho ponuky. Neúspešným uchádzačom sa písomne oznámi, že neuspeli a ich ponuka sa neprijíma. Úspešný uchádzač bude písomne vyzvaný na uzavretie zmluvy. Vo výzve podľa predchádzajúcej vety bude úspešnému uchádzačovi určená primeraná lehota na poskytnutie súčinnosti k uzavretiu zmluvy. 
Spoločnosť SPP si vyhradzuje právo neprijať ani jednu z predložených ponúk.
Spoločnosť SPP si vyhradzuje právo odmietnuť predloženú ponuku, pokiaľ postavenie uchádzača a jeho pôsobenie na trhu v oblasti podnikania, ktoré priamo súvisí s predmetom tejto súťaže, by bolo spôsobilé privodiť ujmu na obchodných záujmoch Spoločnosti SPP.
Spoločnosť SPP si vyhradzuje právo uzavrieť zmluvu s viacerými uchádzačmi.
17. Lehota viazanosti ponúk
Lehota viazanosti ponúk je stanovená do 30.11.2023.
Spoločnosť SPP si vyhradzuje právo predĺžiť lehotu viazanosti ponúk pred jej uplynutím. Uchádzačom bude odoslané písomné oznámenie o predĺžení lehoty viazanosti ponúk.
18. Zverejnenie zmluvy 
Uchádzač berie na vedomie, že zmluva, ktorej uzavretie bude výsledkom tohto obstarávania, alebo informácia o uzavretí zmluvy, môže byť predmetom sprístupnenia alebo zverejnenia v Centrálnom registri zmlúv v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „Infozákon“). V zmysle Infozákona sa nesprístupňuje informácia, ktorá je obchodným tajomstvom. V zmysle Infozákona sa nezverejňujú tie ustanovenia povinne zverejňovanej zmluvy, ktoré obsahujú informáciu, ktorá sa podľa Infozákona nesprístupňuje (t.j. aj obchodné tajomstvo). V prípade, ak uchádzač nesúhlasí so sprístupnením alebo zverejnením informácie, ktorá tvorí predmet jeho obchodného tajomstva, je povinný Spoločnosti SPP túto skutočnosť písomne oznámiť pred uzavretím zmluvy spolu s presným vymedzením skutočností tvoriacich predmet jeho obchodného tajomstva v súlade s ust. § 17 zákona č. 513/1991 Zb. Obchodného zákonníka v znení neskorších predpisov. Uchádzač zároveň berie na vedomie, že rozhodnutie o prípadnom zverejnení zmluvy alebo informácie o uzavretí zmluvy prináleží výlučne Spoločnosti SPP.
19. Zrušenie obstarávania
Spoločnosť SPP si vyhradzuje právo toto obstarávanie zrušiť, a to aj bez uvedenia dôvodu. O zrušení obstarávania budú všetci uchádzači písomne upovedomení. 

Prílohy:
Príloha č. 1 	Špecifikácia predmetu obstarávania a návrh na plnenie kritérií – cenová ponuka
Príloha č. 2	Všeobecné obchodné podmienky SPP pre nákup tovaru
Príloha č. 3	Krycí list 
Príloha č. 4	Vzor čestného vyhlásenia uchádzača na preukázanie splnenia podmienok účasti osobného postavenia
Príloha č. 5	Vzor čestného vyhlásenia uchádzača – súhlas s podmienkami obstarávania, informácia o subdodávateľoch
Príloha č. 6	Čestné vyhlásenie - splnenie hygienických požiadaviek, STN a platnej legislatívy SR
Príloha č. 7	Vzor zoznamu výrobcov dreveného materiálu

